Androfiliezh
An androfiliezh (diwar ar gresianeg: ἀνδρο andro-, “gour” + φιλια philia, “karantez”) ra dave d'un den, gour pe vaouez, hag a vez sachet ez-karantezel ha/pe ez-reizhel war-du goured en o oad. 

Bez' ez eus daou abeg pennañ evit implijout an nevezc'herioù-mañ: 

1. Dreist-holl evit kaozeal eus tuadur reizhel tud treuzrevel pe etrereizhel hep ober dave d'o revelezh-i. Ur gudenn a sav alies pa implijer an termenoù heñvelrevelezh pe arallrevelezh evit komz eus revelezh tud treuzrevel pe etrereizhel rak ober a a ra dave an termenoù-se d'o rev-i (ha n'eo ket na gourel na benel war-eeun) kement ha da hini an dud ma vezont sachet warne. N'eo ket sklaer, da skouer, hag-eñ e rankfer lâret ez eo gae treuzvaouezed hag a vez sachet war-du ar c'houred. Gwelloc'h, ha sklaeroc'h, eo lâret ec'h int androfilel.

2. Talvezout a ra an termenoù ivez evit ober an diforc'h etre oadourion/ezed sachet war-du tud deuet
ha tud pedofilel sachet war-du bugale.

Implijet e c'hell bezañ ivez an termen evit kaozeal eus kevredigezhioù, evel hini Hen C'hresia, ma veze degemeret mat ar pederastiezh, da lâret eo darempredoù karantezel ha reizhel etre goured en o oad ha krennarded, met gwelet fall war un dro an darempredoù heñvelrevel etre oadourion.

Gwelet ivez
 Ginofiliezh
 Treuzrevelezh
 Heñvelrevelezh
 Homofiliezh

Liammoù diavaez
Dynes, Wayne Androphilia. Encyclopedia of Homosexuality. Dynes, Wayne R. (ed.), Garland Publishing, 1990. p. 58.

Revelezh
LGBT
Ideologiezhioù